text: 王三德，字未凝，別號尹愚，又號宜蘇，河南歸德府永城縣人。生平.生而岐嶷，學復敦敏。伯兄三極、仲兄三益、叔兄三善情篤友于，觀摩諸兄。及三同氣後先脫穎，而公方應童子科，學使者三試冠軍，聲名藉甚。甫鎎食，即從匡嶽徐先生究心性命之學。登萬曆三十七年癸丑科成進士，人方想望經綸，乃孝友性成，輒念太恭人八十餘歲，伯兄先亡，仲兄赴石樓縣任職，叔兄亦在考功部署，無人侍養，乞假歸省。及太恭人逝，公一手成斂，獨當大事。服闋，謁選，得授大理寺評事，雖職平反，而遊戲翰墨，寅協倡和，名勝品題，有樂天、東坡之雅緻。考滿，擢南吏部尚書郎，公則懸鏡盡職，豪邁風流，居然能吏，忽而遭家不造，叔兄撫黔陣亡，仲兄州牧坐議，骨肉傷心。又值魏璫構禍，引嫌退居，憂思苦衷，人弗知也。迨起兗東僉憲，資俸未酬，清議特簡，進少參，分巡濟寧。崇禎五年九月轉浙江糧儲副使。遷杭嚴道右參政，皆盡職掌，百廢具興，辦軍需，勤案牘，積勞成疾，未及大用而卒，未任官。著有《事友堂集》、《醉石軒詩集》、《恆言憶》等書行於世。家族.父王祿，贈大中丞鳳溪公；三德為季子。兄王三善，貴州巡撫。仲兄王三益，字謙中，號漢陽，萬曆二十五年丁酉科舉人，歷任石樓、豐縣知縣，升曹州知州。叔兄王三善，官至貴州巡撫，平定奢安之亂中陣亡。
metadata: erhwenkuo/wikipedia-zhtw
metadata: 王三德
metadata: https://zh.wikipedia.org/wiki?curid=7509930